kalixlouiis/myanmar-wikipedia-corpus huggingface dataset:
စက်မှုလုပ်ငန်းသည် အိန္ဒိယနိုင်ငံ၌ တစ်စတစ်စတိုးတက်ဖွံဖြိုးလာခဲ့ရာ စက်မှုလုပ်ငန်းကြီးများသည်လည်း တိုတက်ထွန်းကားလျက်ရှိသည်။
မလွတ်လပ်မီခေတ်ကပင် ကလကတ္တားမြို့အနီးရှိ ဂျမ္မရှက်ဒပူမြို့ရှိ အမျိုးသားပိုင် တာတာသံနှင့် သံမဏိလုပ်ငန်းကြီးသည် ကမ္ဘာ့အကြီးဆုံးစက်မှုလုပ်ငန်းကြီးများတွင်ပါဝင်ခဲ့၍ ယခုအခါ သံမဏိစက်ရုံကြီးခြောက်ခုရှိသည်။
မလွတ်လပ်မီကပင်ရှိခဲ့သော အခြားစက်မှုလုပ်ငန်းကြီးတစ်ခုမှာ ဘုံဘိုင် ရေအားလျှပ်စစ်စီမံကိန်းအရ ပြုလုပ်ထားသော ရေအား လျှပ်စစ်ဓာတ်အားပေး လုပ်ငန်းကြီးဖြစ်သည်။
ဘုံဘိုင်မြို့ပေါ်နှင့် ဆင်ခြေဖုံးရှိ ချည်စက်ရုံကြီးများစသော စက်မှုလုပ်ငန်းများသည် ထိုရေအားလျှပ်စစ်ကို အသုံးပြုကြရသည်။
အထည်အလိပ် စက်ရုံကြီးများသည် အမက်ဒဗတ်၊ မဒရပ်နှင့် တမီနာဒူပြည်နယ်အတွင်းရှိ မြို့ကြီးမြို့ငယ်တို့၌လည်း ရှိသည်။
အိန္ဒိယ၏ စက်မှုလက်မှုလုပ်ငန်းများတွင် အထည်အလိပ်ယက်လုပ်သော လုပ်ငန်းသည် အကြီးကျယ်ဆုံးဖြစ်သည်။
၁၉၇၁ ခုနှစ်စာရင်းအရ ဂုံလျှော်စက်ကြီးပေါင်း ၁ဝ၆ ခုရှိရာ ဂုံလျှော်ထွက်ရှိသောဒေသအတွင်းရှိ ကာလကတ္တားမြို့နှင့် အနီးအနားတစ်ဝိုက်တွင် အများဆုံးဖြစ်သည်။
သကြား၊ သားရေ နှင့် ရော်ဘာ အထည်ပစ္စည်းများ၊ ဆေးလိပ်လုပ်ငန်း၊ ဟင်းသီး ဟင်းရွက်ဆီကြိတ်လုပ်ငန်း၊ လက်ဖက်ခြောက် လုပ် ငန်း၊ စက္ကူလုပ်ငန်းစသည်တို့ကို စက်ရုံများ၌လည်းကောင်း၊အိမ်တွင်းမှု လုပ်ငန်းအဖြစ်လည်းကောင်း လုပ်ကိုင်ကြသည်။
အိန္ဒိယ၏စက်မှုလုပ်ငန်းသည် ဒုတိယကမ္ဘာစစ်အတွင်မှစ၍ သိသိသာသာတိုးတက်လာရာ လွတ်လပ်ရေးခေတ်နောက်ပိုင်းတွင် တိုးတက်မှုအရှိန်ပိုကောင်းလာခဲ့သည်။
ယခုအခါဝန်လေးစက်ပစ္စည်းများဖြစ်သော မီးရထားစက်ခေါင်းနှင့် တွဲများ ထုတ်လုပ်ခြင်း၊ လေယာဉ်ပျံ၊ မော်တော်ကား၊ စက်ဘီးစသည် တို့ကို နိုင်ငံတွင်း၌ တပ်ဆင်ထုတ်လုပ်ခြင်း၊ ဆေးဝါးနှင့် ဓာတု ဗေဒပစ္စည်းများထုတ်လုပ်ခြင်း၊ ဘိလပ်မြေ ထုတ်လုပ်ခြင်းစသည် တို့ကိုလည်း ဆောင်ရွက်လျက်ရှိ၍ လူသုံးပစ္စည်းနှင့် စား သောက်ကုန်အမျိုးမျိုးတို့ကို စက်မှုလုပ်ငန်းဖြင့် ပိုမိုထုတ်လုပ် လျက်ရှိလေသည်။
စက်မှုလုပ်ငန်းများတွင် အရှိန်ကောင်းနေစေကာမူ လက်ရက်အထည်အလိပ်လုပ်ငန်းကိုလည်း လူသန်းပေါင်းများစွာ သည် အိမ်တွင်းလက်မှုလုပ်ငန်းအဖြစ် လုပ်ကိုင်လျက်ရှိနေကြ သေးသည်။
ထို့ပြင် ကော်ဇောအနုအကြမ်း၊ ကသ္မီရရှောစောင် များ၊ လှပနုနယ်သော ဇာများကိုလည်း လက်ဖြင့်ယက်လုပ် လျက် နေကြလျက်ပင်ရှိ၍ ယင်းတို့သည် အိန္ဒိယ၏ ကမ္ဘာ ကျော်လက်မှုပညာရပ်များ ဖြစ်ကြလေသည်။
ကြွကြွရွရွနှင့် လှပ သိမ်မွေ့သော ရွှေပန်းတိမ်၊ ငွေပန်းတိမ်လုပ်ငန်း၊ ကြေးထည် လုပ်ငန်း၊ သစ်နှင့် ဆင်စွယ်ပန်းပုလုပ်ငန်း စသော လက်မှုအနုပညာပစ္စည်းများ လုပ်ကိုင်ရာ၌လည်း အိန္ဒိယတိုင်းရင်းသား တို့၏ လက်ရာများသည် ကျော်ကြားလျက်ပင်ရှိပေသေးသည်။
လမ်းပန်းဆက်သွယ်ရေး အိန္ဒိယနိုင်ငံသည် အာရှတိုက်လမ်းမကြီးတွင် လမ်းပန်း ဆက်သွယ်ရေး အကောင်းဆုံးရှိသော နိုင်ငံဟု ဆိုနိုင်သည်။
မိုင် ၂ဝ ရှည်လျားသော ပထမဆုံး မီးရထားလမ်းကို ခရစ် ၁၈၅၃ ခုနှစ်တွင် ဖွင့်လှစ်ခဲ့၍၊ ၁၉၇ဝ-၇၁ ခုနှစ်အထိ အိန္ဒိယ မီးရထားလမ်း စုစုပေါင်းသည် မိုင်ပေါင်း ၃၇ဝ၆၃ ခန့်ရှိသည်။
အိန္ဒိယမီးရထားစနစ်သည် အာရှတိုက်၌ အကြီးကျယ်ဆုံးဖြစ်၍ ကမ္ဘာ၌ စတုတ္ထအရှည်ဆုံး ဖြစ်သည်။
မိုင်ပေါင်း သောင်းနှင့်ချီ၍ ရှည်လျားများပြားသော မီးရထားလမ်းများ ရှိနေသည့်တိုင်အောင် နိုင်ငံ၏ကြီးမား ကျယ်ဝန်းခြင်း၊ လူဦးရေများပြားခြင်းတို့ကြောင့် သယ်ယူပို့ ဆောင်ရေးနှင့် ကူးသန်းသွားလာရေးအတွက် လက်ရှိမီးရထား လမ်းနှင့် မလုံလောက်သေးပေ။
ထို့ကြောင့် လွတ်လပ်ရေးခေတ် နောက်ပိုင်းတွင် ပျက်စီးသော လမ်းများကိုပြုပြင်ခြင်း၊ သံလမ်း ကျဉ်းမှ သံလမ်းကျယ်ပြောင်းခြင်း၊ မီးရထားလမ်းသစ် ဆောက် လုပ်ခြင်းတို့ကို စီမံကိန်းများဖြင့် ဆောက်ရွက်နေဆဲဖြစ်သည်။
နိုင်ငံတွင်း၌ တစ်မြို့မှတစ်မြို့၊ တစ်ရွာမှတစ်ရွာသို့ သွယ်တန်းကူးယှက်ထားသော လမ်းကောင်းလမ်းကြမ်းစုစုပေါင်း မိုင် ၃၅၆၂၁၂ ရှိသည်။
ကျောက်ခင်းလမ်းများ၏ စုစုပေါင်း မိုင်သည် ၁၃၇ဝ၇၄ ဖြစ်၍ ၁၅ ရာခိုင်နှုန်းခန့်သည်သာ ကတ္တရာ ခင်းလမ်းများဖြစ်သည်။
လမ်းကြမ်းများ၏ စုစုပေါင်း မိုင်သည် ၂၁၉၁၃၈ ဖြစ်သည်။
ရေလမ်း သယ်ယူပို့ဆောင်ရေး အတွက် နိုင်ငံအတွင်း လှေသင်္ဘောဖြင့် သယ်ယူပို့ဆောင်နိုင် သော ရေကြောင်းခရီးသည် မိုင် ၅ဝဝဝ ကျော်ခန့်ရှိသည်။
အရေးပါသော ရေကြောင်းလမ်းမများမှာ ဂင်္ဂါ၊ ဗြဟ္မပုတ္တရနှင့် ယင်းတို့၏ မြစ်လက်တက်များ၊ ဂိုဒါဝရီ၊ ကစ္စနားနှင့် ယင်းတို့ ၏မြစ်ရိုးရှိ တူးမြောင်းများ၊ ကဲရာလာပြည်နယ်တွင်းရှိ တူး မြောင်းများ၊ မဒရပ်နှင့် အန္ဓရပြည်နယ်တို့ အတွင်းရှိ ဗတ်ကင် ဟမ်တူး မြောင်း၊ အနောက်ဘက်ကမ်းရိုးတန်းရှိ တူးမြောင်းများ၊ ဩရိ ဿပြည်နယ်မှ မဟာနဒီ တူးမြောင်းတို့ဖြစ်ကြသည်။
နိုင်ငံခြားနှင့် ဆက်သွယ်ရာ၌အရေးပါသော သင်္ဘော ဆိပ်မြို့ကြီးဆယ်မြို့ရှိရာ ယင်းတို့မှာ ကာလကတ္တား၊ ဘုံဘိုင်၊ မဒရပ်၊ ကိုချင်၊ ဝိစက်ခါပတ္တနံ၊ ကန္ဒလ၊ မာမဂါအို၊ မန်ဂလို၊ တူတီကိုရင်နှင့် ပရာဒစ်တို့ ဖြစ်သည်။
ကမ်းရိုးတန်းတစ် လျှောက်၌ သင်္ဘောဆိပ်မြို့ကလေးပေါင်း ၂၂၅ မြို့ရှိ၍၊ ယင်းတို့ သည် ပြည်တွင်းပြည်ပ ကုန်စည်တင်သွင်း တင်ပို့ရေးအတွက် ထိုက်သည့်အားလျော်စွာ ဆောင်ရွက်ကြရသည်။
ယင်းတို့သို့ ကူးသန်းသွားလာရာ၌ ကမ်းရိုးတန်းသွားသင်္ဘောများကို အသုံး ပြုလေသည်။
နိုင်ငံတကာနှင့် ဆက်သွယ်သော လေဆိပ်ကြီးများမှာ စန်တာကရု (ဘုံဘိုင်မြို့)၊ ဒမ်ဒမ် (ကာလကတ္တားမြို့)၊ ပါလမ် (နယူးဒေလီမြို့)၊ မီးနံဗတ်ကမ် (မဒရပ်မြို့) တို့ဖြစ်ကြသည်။
နိုင်ငံတွင်း လေကြောင်းဆက်သွယ်ရေးအတွက် လေဆိပ်ရှိသော မြို့ပေါင်း ၈၅ မြို့ရှိလေသည်။
ဒုတိယဗိုလ်ချုပ်ကြီး သန်းလှိုင် (၁၉၆၅ ခုနှစ်တွင် မွေးဖွားသူ ) သည် တပ်မ​တော်အရာရှိတစ်ဦးဖြစ်ကာ ပြည်ထဲရေး ဒုဝန်ကြီး နှင့် မြန်မာနိုင်ငံ ရဲတပ်ဖွဲ့ ရဲချုပ် အဖြစ် ၂၀၂၁ခုနှစ်မှ ၂၀၂၂ခုနှစ်အထိ တာဝန်ထမ်း​ဆောင်ခဲ့သူဖြစ်သည်။
၂၀၂၁ ခုနှစ် အာဏာသိမ်းပြီးနောက် ၂၀၂၁ ခုနှစ် ဖေဖော်ဝါရီလ ၂ ရက်နေ့တွင် နိုင်ငံတော် အုပ်ချုပ်ရေး ကောင်စီမှ ခန့်အပ်တာဝန်ပေးခဲ့သူ ဖြစ်သည်။
သူသည် ယခင်က အရှေ့ပိုင်းတိုင်း စစ်ဌာနချုပ်နှင့် မြောက်ပိုင်းတိုင်း စစ်ဌာနချုပ်တိုင်းမှူးအဖြစ် တာဝန်ထမ်းဆောင်ခဲ့သည်။
မြန်မာနိုင်ငံ ရဲတပ်ဖွဲ့သည် လက်ရှိ တပ်မတော်မှ ဒုတိယဗိုလ်ချုပ်ကြီး စိုးထွဋ် ဦးဆောင်သော ပြည်ထဲရေးဝန်ကြီး၏ လက်အောက်တွင် ဖြစ်သည်။
ရဲတပ်ဖွဲ့၏ ရဲချုပ်သည် များသောအားဖြင့် ဗိုလ်ချုပ် ရာထူးဖြင့် ဖြစ်လေ့ရှိသော်လည်း သန်းလှိုင်သည် ဒုတိယဗိုလ်ချုပ်ကြီး ရာထူးကို ရရှိထားသည်။
၂၀၂၂ခုနှစ် မေလ (၂) ရက်နေ့တွင် ၎င်းကို စစ်ဘက်မူလတာဝန်များကို ပြန်လည်ထမ်းဆောင်စေခဲ့ကာ ၎င်း၏ နေရာတွင် ဗိုလ်ချုပ် ဇင်မင်းထက်ဖြင့် အစားထိုးခဲ့သည်။
အ​စောပိုင်းဘဝ ဒုတိယဗိုလ်ချုပ်ကြီးသန်းလှိုင်သည် စစ်တက္ကသိုလ်အပတ်စဉ် ၂၉ (DSA-29) သင်တန်းဆင်း တစ်ဦး ဖြစ်သည်။
၂၀၂၁ ခုနှစ် စစ်အာဏာသိမ်းပြီးနောက်တွင် ပြည်ထဲရေးဒုဝန်ကြီး ရဲချုပ်နှင့် ကာကွယ်ရေးဝန်ကြီးဌာန အမှတ် ၆ စစ်ဆင်ရေးအထူးအဖွဲ့မှူး (ကစထ-၆) ရာထူးတာဝန်များပေးအပ်ခံခဲ့ရသည်။
ထို့နောက် စစ်ကိုင်းတိုင်းဒေသကြီး၊ မကွေးတိုင်းဒေသကြီးနှင့် ချင်းပြည်နယ်တွင် အနော်ရထာ၊ အလောင်းမင်းတရား စသည့် စစ်ဆင်ရေးအမည်များဖြင့် PDF များအားနှိမ်နှင်းရန် တာဝန်ပေးခံရသည်။
၂၀၂၂ ခုနှစ် ဖေဖော်ဝါရီလတွင် ကထစ-၆ မှူး ရာထူးမှ ဖယ်ရှားခံခဲ့ရသည်။
ပိတ်ဆို့အရေးယူခံရမှုများ မြန်မာနိုင်ငံ ရဲတပ်ဖွဲ့၏ ပြင်းထန်သော လူ့အခွင့်အရေး ချိုးဖောက်မှုများ အတွက် HM Treasury နှင့် ယူနိုက်တက်ကင်းဒမ်းနိုင်ငံ၏ နိုင်ငံခြား၊ ဓနသဟာယနှင့် ဖွံ့ဖြိုးတိုးတက်ရေးရုံး တို့က ၂၀၂၁ ခုနှစ် ဖေဖော်ဝါရီလ ၁၈ ရက်နေ့မှစတင်ကာ ဒုဗိုလ်ချုပ်ကြီး "သန်းလှိုင်" အား အရေးယူပိတ်ဆို့မှုများ ချမှတ်ခဲ့သည်။
ယူကေ၏ ပိတ်ဆို့အရေးယူမှုတွင် ဗြိတိန်လက်အောက်ရှိ ၎င်း၏ပိုင်ဆိုင်မှုများကို ရပ်တန့်ထားခြင်း နှင့် ဗြိတိန်သို့ ဝင်ရောက်ခြင်း သို့မဟုတ် ဖြတ်သန်းခြင်းတို့ကို တားမြစ်ခြင်း တို့ ပါဝင်သည်။
ငြိမ်းချမ်းစွာ ဆန္ဒပြသူများနှင့် အရပ်သားများအား အကြမ်းဖက်နှိမ်နင်းမှုများကြောင့် ၂၀၂၁ ခုနှစ် မတ်လ ၂၂ ရက်နေ့တွင် အမေရိကန် ဘဏ္ဍရေးဝန်ကြီးဌာနက ဒုဗိုလ်ချုပ်ကြီး "သန်းလှိုင်" ကို အရေးယူပိတ်ဆို့မှုများ ချမှတ်ခဲ့သည်။
ဒုဗိုလ်ချုပ်ကြီးသန်းလှိုင်၏ ဦးဆောင်မှုအောက်တွင် မြန်မာနိုင်ငံ ရဲတပ်ဖွဲ့သည် ငြိမ်းချမ်းစွာ ဆန္ဒပြသူများအား မီးသတ်ပိုက်များ၊ ရော်ဘာကျည်ဆန်များ၊ မျက်ရည်ယိုဗုံးများအပါအဝင် ကျည်ဆန်အစစ်များအထိ အသုံးပြုကာ နှိမ်နင်းခဲ့သည်။
အမေရိကန်၏ ဒဏ်ခတ်ပိတ်ဆို့မှုများတွင် အမေရိကန်လက်အောက်ရှိ ၎င်း၏ပိုင်ဆိုင်မှုများကို တားမြစ်ခြင်း နှင့် အမေရိကန်နိုင်ငံသားနှင့် အရောင်းအဝယ်ပြုလုပ်ခြင်းတို့ကို တားမြစ်ခြင်းများ ပါဝင်သည်။
စစ်အာဏာသိမ်းမှုနှင့် နောက်ဆက်တွဲ ငြိမ်းချမ်းစွာ ဆန္ဒပြသူများကို စစ်တပ်နှင့် ရဲတပ်ဖွဲ့က ဖိနှိပ်ချုပ်ချယ်မှုအတွက် "သန်းလှိုင်" အား ဥရောပသမဂ္ဂကောင်စီက ကောင်စီစည်းမျဉ်း (EU) 2021/479 အရ ပိတ်ဆို့အရေးယူမှုများ ချမှတ်ခဲ့ပြီး ကောင်စီစည်းမျဉ်း (EU) အမှတ် 401/2013 ကို ပြင်ဆင်သော (EU) 2021/480 ကို ချမှတ်ခဲ့သည်။
EU ၏ ပိတ်ဆို့အရေးယူမှုတွင် အီးယူ အဖွဲ့ဝင်နိုင်ငံများရှိ ပိုင်ဆိုင်မှုများကို ရပ်တန့်ထားခြင်းနှင့် နိုင်ငံများသို့ ဝင်ရောက်ခြင်း သို့မဟုတ် ဖြတ်သန်းခြင်းတို့ကို တားမြစ်ခြင်းတို့ ပါဝင်သည်။
ကိုယ်ပိုင်ဘဝ သူသည် မိသားစုတွင် မွေးချင်း ၁၁ ယောက်ရှိသည်။
၎င်း၏ညီဖြစ်သူ စိုးမိုးလှိုင် သည် ဒီမိုကရေစီအရေး တက်ကြွလှုပ်ရှားသူဖြစ်ပြီး စစ်အစိုးရ၏ ဖမ်းဆီးထိန်းသိမ်းခံရကာ အသတ်ခံခဲ့ရသည်။
ကိုးကား ကဏ္ဍ:၁၉၆၅ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ ကဏ္ဍ:မြန်မာနိုင်ငံ၏ ဒုတိယ ဝန်ကြီးများ။
ရွှေဒီဂါရုပ်ရှင်ဆု (; ) သည် ယူကရိန်းနိုင်ငံ၏ ရုပ်ရှင်လုပ်ငန်းအတွက် ထူးချွန်စွာဆောင်ရွက်ခဲ့ကြသူများကို ပေးအပ်ချီးမြှင့်သည့် ရုပ်ရှင်ထူးချွန်ဆုဖြစ်သည်။
ယူကရိန်းရုပ်ရှင်အကယ်ဒမီက ၂၀၁၇ ခုနှစ်မှစ၍ ကမကထပြုချီးမြှင့်ခြင်းဖြစ်ပြီး ပထမဆုံးဆုချီးမြှင့်ပွဲအခမ်းအနားကို ကီးယက်မြို့ ဖဲယားမောင့်ဂရင်းဟိုတယ်၌ ၂၀၁၇ ခုနှစ် ဧပြီလ ၂၀ ရက်နေ့တွင် ကျင်းပပြုလုပ်ခဲ့သည်။
Лілія Зінченко. Оголошено переможців української кінопремії «Золота дзиґа». Детектор медіа. 20.04.2017. Процитовано 21.04.2017. ထူးချွန်ဆုရွေးချယ်ခြင်း ပထမဆုံးအကြိမ် အမျိုးသားရုပ်ရှင်ဆုအတွက် ၂၀၁၆ ခုနှစ် ဇန်နဝါရီလ ၁ ရက်နေ့မှ ဒီဇင်ဘာလ ၃၁ ရက်နေ့အတွင်း ရုံတင်ပြသခဲ့သော ရုပ်ရှင်များကို ၂၀၁၇ ခုနှစ် ဖေဖော်ဝါရီလ ၂၀ ရက်မှ မတ်လ ၂၀ ရက်အတွင်း အဆိုပြုချက်များတင်သွင်းကြရသည်။
အမည်စာရင်းတင်သွင်းလာသော ရုပ်ရှင်ဇာတ်ကား ၇၆ ကားအနက် ရုပ်ရှင်ကြီး ၁၂ ကား၊ ဇာတ်လမ်းတို ၁၅ ကား၊ မှတ်တမ်းရုပ်ရှင် ၁၉ ကား၊ ကာတွန်းရုပ်ရှင် ၈ ကားဟူ၍ စုစုပေါင်း ၅၄ ကားကို လက်ခံခဲ့သည်။
⁣Національна Кінопремія: оголошено longlist номінантів на офіційному сайті Національної кіноакадемії. Процитовано 06.04.2017 ပထမအကြိမ်အတွက် ဆုရွေးချယ်ခြင်းကို ရုပ်ရှင်အကယ်ဒမီအသင်းဝင်အားလုံးက အဆင့်သုံးဆင့်ဖြင့် မဲပေးရွေးချယ်ကြသော်လည်း၊ ယခုအခါတွင် အဆင့်နှစ်ဆင့်ဖြင့်သာ ရွေးချယ်ကြသည်။
၂၀၁၇ ခုနှစ် ဧပြီလ ၃ ရက်နေ့တွင် ရုပ်ရှင်အကယ်ဒမီဘုတ်အဖွဲ့က ဆန်ခါတင်ဇာတ်ကား ၁၇ ကားကို ရွေးချယ်ခဲ့ကြသည်။
Номінанти на офіційному сайті Української кіноакадемії. Процитовано 06.04.2017 ချီးမြှင့်သောဆုများ ၂၀၂၀ ပြည့်နှစ်တွင် ဆုချီးမြှင့်ခဲ့သော ကဏ္ဍ ၂၂ ခုမှာ အောက်ပါအတိုင်းဖြစ်သည်။
အီဗန် ပတ်တရိုဗတ်ခ်ျ ကာဗာလဲရစ်ဇာ () သည် ယူကရိန်း-ဆိုဗီယက် ပန်းပုဆရာ၊ ရုပ်ရှင်ဒါရိုက်တာ၊ ပြဇာတ်နှင့် ဇာတ်ညွှန်းရေးဆရာတစ်ဦးဖြစ်သည်။
ဘဝ left|thumb|ဗိုက်ကိုဗာသုဿာန်ရှိ အီဗန် ကာဗာလဲရစ်ဇာ၏ အုတ်ဂူ ကာဗာလဲရစ်ဇာကို ၁၈၈၇ ခုနှစ် ဧပြီလ ၁၃ ရက်တွင် လာဒန်စကီးအရပ် (ယခု နိုဗိုပတ်တရစ်ဗ်ကာ၊ ရိုနေမြို့နယ်၊ ဆမ်နေခရိုင်၊ ယူကရိန်း) ၌ မွေးဖွားသည်။
၁၉၀၇ မှ ၁၉၀၉ ထိ ကီးယက်အနုပညာကျောင်းတွင်လည်းကောင်း၊ ၁၉၀၉ မှ ၁၉၁၀ ထိ တော်ဝင်အနုပညာအကယ်ဒမီတွင်လည်းကောင်း၊ ၁၉၁၀ မှ ၁၉၁၁ ထိ ပါရီတွင် နာအွမ် အာရွန်ဆွန်နှင့်လည်းကောင်း အနုပညာကို လေ့လာသင်ကြားခဲ့သည်။
၁၉၁၀ တွင် ဆမ်နေ၌ ပြဇာတ်ကုမ္ပဏီတစ်ခုကို တည်ထောင်ခဲ့သေးသည်။
၁၉၁၁ တွင် ဗိုလိုဒီမျာလမ်း၌ ရုရှားသူတော်စင်တို့၏ စကျင်ရုပ်တုများ ထုလုပ်ခဲ့သေးသည်။
၁၉၃၄ တွင် ၎င်းရုပ်တုများကို ကွန်မြူနစ်များက ဖျက်ဆီးခဲ့သော်လည်း ၁၉၃၆ တွင် ပြန်လည်ထုလုပ်ခဲ့သည်။
၁၉၁၈ မှ ၁၉၂၀ အတွင်း တာရာစ် ရှဗ်ချန်ကိုနှင့် ဂရေဂိုရီ ဆကိုဗိုရိုဒါတို့၏ အထိမ်းအမှတ်ရုပ်တုများ ထုလုပ်ခဲ့သည်။
ကီးယက်တက္ကသိုလ်ရှေ့တွင် စိုက်ထူထားသော ရှဗ်ချန်ကိုရုပ်တုသည် ၁၉၆၀ နှင့် ၁၉၈၀ ပြည့်နှစ်များအတွင်း အမျိုးသားရေးလှုပ်ရှားမှုများ၏ အချက်အချာနေရာ ဖြစ်ခဲ့သည်။
၁၉၂၈ မှ ၁၉၃၃ ထိ အိုဒယ်ဆာရုပ်ရှင်စတူဒီယိုတွင်လည်းကောင်း၊ ၁၉၃၄ မှ ၁၉၄၁ ထိ ကီးယက်ရုပ်ရှင်စတူဒီယိုတွင်လည်းကောင်း စာရေးဆရာ၊ ဒါရိုက်တာအဖြစ် လုပ်ကိုင်ခဲ့သည်။
၁၉၃၆ တွင် ဆိုဗီယက်ရုပ်ရှင်လောက၌ ပထမဆုံးရုပ်ရှင်ပြဇာတ်အဖြစ် မီခိုလာ လီဆန်ကို၏ နာတာလ်ကာ ပိုလ်တာဗ်ကာပြဇာတ်ကို ရုပ်ရှင်အဖြစ်အသက်သွင်းခဲ့သည်။
၁၉၅၇ မှ ၁၉၆၂ ထိ ဒိုဗ်ဇန်းကိုရုပ်ရှင်စတူဒီယို၌ ဒါရိုက်တာအဖြစ် လုပ်ကိုင်ခဲ့သည်။
ကာဗာလဲရစ်ဇာကိုသည် ၁၉၇၈ ခုနှစ် ဒီဇင်ဘာ ၁၂ ရက်နေ့တွင် ကွယ်လွန်ပြီး၊ ၎င်း၏ရုပ်အလောင်းကို ဗိုက်ကိုဗာသုဿာန်၌ မြှုပ်နှံထားသည်။
ကိုးကား ကဏ္ဍ:၁၈၈၇ မွေးဖွားသူများ ကဏ္ဍ:၁၉၇၈ ကွယ်လွန်သူများ ကဏ္ဍ:ယူကရိန်း ရုပ်ရှင်ဒါရိုက်တာများ။
ဆိုဖီယာ ယူရီယစ်ဗနာ အန်ဒရူကိုဗစ်ခ်ျ (, ၁၉၈၂၊ နိုဝင်ဘာ ၁၇ ဖွား) သည် ယူကရိန်းလူမျိုး ဘာသာပြန်စာရေးဆရာတစ်ဦးဖြစ်သည်။
ခင်ပွန်းဖြစ်သူ အန်ဒရီယာ ဗွန်ဒါရ်သည်လည်း စာရေးဆရာတစ်ဦးပင်ဖြစ်သည်။
ဘဝနှင့် ဆောင်ရွက်ချက်များ ဆိုဖီယာ အန်ဒရူကိုဗစ်ခ်ျကို ၁၉၈၂ ခုနှစ် နိုဝင်ဘာလ ၁၇ ရက်နေ့တွင် ယူကရိန်းနိုင်ငံ၊ အီဗန်နို ဖရန်ကစ်ဗ်စ်မြို့၌ မွေးဖွားသည်။
ဖခင်ဖြစ်သူမှာ စာရေးဆရာ ယူရီ အန်ဒရူကိုဗစ်ခ်ျဖြစ်သည်။
စာရေးဆရာ အန်ဒရီယာ ဗွန်ဒါရ်နှင့် လက်ထပ်ပြီး ၂၀၀၈ ခုနှစ် မတ်လ ၁၀ ရက်တွင် ဗာရ်ဗာရာဟူသော သမီးတစ်ယောက် မွေးဖွားသည်။
အန်ဒရူကိုဗစ်ခ်ျသည် လစဉ်ထုတ်စာစောင် Chetver ၏ လက်ထောက်တည်းဖြတ်သူဖြစ်သည်။
၂၀၁၄ ခုနှစ် ဒီဇင်ဘာလတွင် သူ၏ဝတ္ထု Felix Austria သည် ဘီဘီစီ ယူကရိန်း၏ ၂၀၁၄ ခုနှစ်အတွက် အကောင်းဆုံးစာအုပ်အဖြစ် ရွေးချယ်ခံရသည်။
၂၀၂၁ ခုနှစ် မတ်လတွင် အမျိုးသမီးအနုပညာရှင်ဆု (စာပေ) ရရှိခဲ့သည်။
ပြုစုထုတ်ဝေမှုများ စကားပြေ Літо Мілени (ကီးယက်၊ ၂၀၀၂) Старі люди (အီဗန်နို ဖရန်ကစ်ဗ်စ်၊ ၂၀၀၃) Жінки їхніх чоловіків (အီဗန်နို ဖရန်ကစ်ဗ်စ်၊ ၂၀၀၅) Сьомга (ကီယက်၊ ၂၀၀၇) Фелікс Австрія, English: Felix Austria (လဗစ်ဗ်၊ ၂၀၁၄). ဘာသာပြန် မနွဲလာ ဂရတ်ကိုစကာ၏ Європейка (ပိုလန်ဘာသာစကားမှ) ဂျေကေရိုးလင်း၏ Гаррі Поттер і келих вогню (ဗစ်တော်ရ် မိုရိုဇိုဗ်နှင့်တွဲဖက်၍ အင်္ဂလိပ်ဘာသာစကားမှ) ကိုးကား References ကဏ္ဍ:၁၉၈၂ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
အန်တိုနီယို လုခစ်ခ်ျ () သည် ယူကရိန်းရုပ်ရှင်ဒါရိုက်တာတစ်ဦးဖြစ်သည်။
ယူကရိန်းနိုင်ငံ အနောက်ပိုင်းရှိ အူဇိုရောဒ်မြို့တွင် ဖွားမြင်သည်။
အနုပညာသက်တမ်းအတွင်း ပြည်တွင်းပြည်ပ ရုပ်ရှင်ထူးချွန်ဆုများဖြင့် အောင်မြင်မှုများစွာ ရရှိထားသည်။
၂၀၂၁ ခုနှစ် မတ်လအတွင်းက ယူကရိန်းအစိုးရက ယူကရိန်းနိုင်ငံ၏ ရုပ်ရှင်လုပ်ငန်းအတွက် ထူးခြားပြောင်မြောက်စွာ ဆောင်ရွက်ခဲ့သူများကို ချီးမြှင့်သည့် ထူးချွန်အနုပညာရှင်ဆုကို ရရှိခဲ့သည်။
ဘဝ အန်တိုနီယိုကို ၁၉၉၂ ခုနှစ်တွင် အူဇိုရောဒ်မြို့၌ ဖွားမြင်သည်။
၂၀၁၁ မှ ၂၀၁၅ အထိ ကာရ်ပန်ကို ကာရီ ကီးယက် အမျိုးသားတက္ကသိုလ်တွင် ပညာသင်ကြားခဲ့ပြီး ရိုက်ကူးမှုပညာဘွဲ့ရရှိခဲ့သည်။
အန်တိုနီယို၏ ပထမဆုံး ရုပ်ရှင်မှာ ၂၀၁၄ က ထွက်ရှိခဲ့သည့် Fish of Lake Baikal ဖြစ်ပြီး ပါရီမြို့၌ ကျင်းပသည့် CineRail ရုပ်ရှင်ပွဲတော်တွင် အကောင်းဆုံး မှတ်တမ်းရုပ်ရှင်ဆုကို ရရှိခဲ့သည်။
ဘွဲ့ယူရန်တင်သွင်းသည့် It was showering in Manchester ရုပ်ရှင်သည်လည်း ၂၀၁၆ ခုနှစ် အိုဒဲဆာ နိုင်ငံတကာရုပ်ရှင်ပွဲတော်၌ အကောင်းဆုံးဇာတ်လမ်းတိုဆုကို ဆွတ်ခူးခဲ့သည်။
၂၀၁၉ ခုနှစ်တွင် ပွဲဦးထွက် ရုပ်ရှင်ကြီးအဖြစ် My Thoughts Are Silent ကို ရိုက်ကူးခဲ့သည်။
ရိုက်ကူးမှုစာရင်း ကျောင်းသားဘဝက ရိုက်ကူးခဲ့သည်များ Is it easy to be young? (6 min, documentary, 2011) Hello, sister! (16 min, gaming, 2012) Fish of Lake Baikal (22 min, documentary, 2013) Who cheated Kim Cousin? (26 min, mok., 2014) It Was Showering in Manchester (2016) — Best Short Film at the 2016 Odessa International Film Festival ရုပ်သံ Kings of the Chambers (2019) Web series Sex, insta and ZNO (2020) ရုပ်ရှင် My Thoughts Are Silent (2019) —East of West Award at the 2019 Karlovy Vary International Film Festival, Discovery Award at Raindance Film Festival ဆုများ 2020 - ရွှေဒီဂါရုပ်ရှင်ဆု: အကောင်းဆုံး ရုပ်ရှင်ဆု အကောင်းဆုံး ဇာတ်ညွှန်းဆု (ဗာလယ်ရီးယား ကာလ်ချန်ကိုနှင့်အတူ) တစ်နှစ်တာအဖွင့်ဆု 2020 - Ukrainian Pravda Award - Artist of the Year ကိုးကား ကဏ္ဍ:၁၉၉၂ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ယူကရိန်း ရုပ်ရှင်ဒါရိုက်တာများ။
နှင်းကျပါစေ () သည် ဒါရိုက်တာ စတန်နီစလဗ် ကပ်ပရာလိုဗ် ရိုက်ကူးပြီး ၂၀၂၀ ပြည့်နှစ်ကထွက်ရှိခဲ့သည့် ယူကရိန်း သည်းထိတ်ရင်ဖို ရုပ်ရှင်တစ်ပုဒ်ဖြစ်သည်။
ကပ်ပရာလိုဗ်နှင့် အိုမ်ရီရိုစဲတို ဇာတ်ညွှန်းရေးသားပြီး အီဗန်နာ ဆက်နို၊ အဲလက်စ် ဟဖ်နာ၊ တီနာတင် ဒါလာကစ်ရှ်ဗီလီတို ပါဝင်သရုပ်ဆောင်ထားသည်။
၂၀၂၀ ပြည့်နှစ် စက်တင်ဘာလ ၂၂ ရက်နေ့တွင် ဂရင်းစတုန်းဖျော်ဖြေရေးကုမ္ပဏီက ရုံတင်ပြသခဲ့သည်။
သရုပ်ဆောင်များ မီယာ အဖြစ် အီဗန်နာ ဆက်နို မက်စ် အဖြစ် အဲလက်စ် ဟဖ်နာ တီနာတင် ဒါလာကစ်ရှ်ဗီလီ ကိုးကား ပြင်ပလင့်ခ်များ ကဏ္ဍ:ယူကရိန်း ရုပ်ရှင်ဇာတ်ကားများ ကဏ္ဍ:၂၀၂၀ ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ။
လမ်းဆိုးများ () သည် ဒါရိုက်တာ နတ်တယ်လီယာ ဗိုရိုဇာဘစ်တ် ရိုက်ကူးပြီး ၂၀၂၀ ပြည့်နှစ်က ထွက်ရှိခဲ့သည့် ရုရှားစကားပြော ယူကရိန်းရုပ်ရှင်တစ်ပုဒ်ဖြစ်သည်။
၂၀၂၀ ပြည့်နှစ် စက်တင်ဘာလ ၃ ရက်နေ့၌ (၃၅) ကြိမ်မြောက် ဗင်းနစ် နိုင်ငံတကာ ရုပ်ရှင်ဝေဖန်ရေး ရက်သတ္တပတ်တွင် ပါဝင်ယှဉ်ပြိုင်ပြသခဲ့သည်။
၂၀၂၁ ခုနှစ် စက်တင်ဘာလတွင် (၉၄) ကြိမ်မြောက် အကယ်ဒမီဆုချီးမြှင့်ပွဲ၌ အကောင်းဆုံး နိုင်ငံတကာရုပ်ရှင်ဆုအတွက် ယူကရိန်းကိုယ်စားပြုအဖြစ် ရွေးချယ်ခံရသည်။
ဇာတ်လမ်း စစ်အတွင်းက ဒွန်ဘတ်စ်မြို့လမ်းတစ်လျှောက်ကို ဇာတ်အိမ်ပြုကာ ဇာတ်လမ်းတိုလေးပုဒ် ရိုက်ကူးထားခြင်းဖြစ်သည်။
Bad Roads. reason8films.com. 2020 သရုပ်ဆောင်များနှင့် ဇာတ်ကောင်များ အဓိကဇာတ်ဆောင်များမှာ အောက်ပါအတိုင်းဖြစ်သည်။
Погані дороги. Kyiv Critics' Week. 2020 (in Ukrainian) Zoya Baranovska as young woman Maryna Klimova as journalist Anna Zhuravska as young girl Ihor Koltovskyy as school principal Andriy Lelyukh as commander ကိုးကား ပြင်ပလင့်ခ်များ ကဏ္ဍ:ယူကရိန်း ရုပ်ရှင်ဇာတ်ကားများ ကဏ္ဍ:၂၀၂၀ ရုပ်ရှင်ဇာတ်ကားများ ကဏ္ဍ:ရုရှားဘာသာစကား ရုပ်ရှင်ဇာတ်ကားများ။
ဆေးဝိဇ္ဇာ, အင်းဝိဇ္ဇာ, ပြဒါးဝိဇ္ဇာ, သံဝိဇ္ဇာဟူ၍ ဝိဇ္ဇာဓရ ကျမ်းများ၌ လာသော ဓနသိဒ္ဓိ, ပထဝီသိဒ္ဓိ, ဥဒကသိဒ္ဓိ, အာကာသသိဒ္ဓိ, အာယုသိဒ္ဓိ, စိန္တာမယသိဒ္ဓိမျိုးသို့ ပေါက်ရောက်သဖြင့် နတ်သိကြားတို့၏ တန်ခိုး, အဘိညာဏ်တန်ခိုးတို့နှင့် အလားတူ တတ်စွမ်းနိုင်သော ဝိဇ္ဇာမျိုး ဟူသမျှသည် ဂန္ဓာရီဝိဇ္ဇာ ဂန္ဓာရီဝိဇ္ဇာ မည်၏။
ဂန္ဓာရီ (ထီ) [ဂန္ဓာရ+ဏ+ဤ] ဂန္ဓာရရသေ့ စီရင်အပ်သော မန္တန်အတတ်၊ ဂန္ဓာရတိုင်း၌ ဖြစ်သော မန္တန်အတတ်။
(စူဠဂန္ဓာရီ အတတ်, မဟာဂန္ဓာရီအတတ် ၂-မျိုးလုံးနှင့် သက်ဆိုင်၏။
သုံးနှစ်ကျော်က သေခဲ့ပြီးသော သတ္တဝါ၏ ဖြစ်ရာဘုံဌာနကို သိသောအတတ် ပညာသည် စူဠဂန္ဓာရီအတတ်ပညာ မည်၏၊ မဟာဂန္ဓာရီ အတတ်ပညာကား သေခဲ့ပြီးသော သတ္တဝါ၏ဖြစ်ရာ ဘုံဌာနကိုလည်း၏၊ ထိုထက် အလွန်လည်း သိ၏ (ဒီ၊ဋီ၊၁၊၃၈၉။
သီ၊ဋီ၊သစ်၊၂၊၄၁၀)။
တိပိဋကအဘိဓာန် အတွဲ-၆ ဝင်္ဂီသပုဏ္ဏားသည် စူဠဂန္ဓာရီအတတ်ပညာကို တဖက်ကမ်းခတ် တတ်မြောက်၏၊ မဟာဂန္ဓာရီ အတတ်ပညာကို သင်ယူလိုသဖြင့် ဘုရားရှင်ထံ ရဟန်း ပြုသည် (သံ၊ဋ္ဌ၊၁၊၂၆၀-၂။
အံ၊ဋ္ဌ၊၁၊၂၀၈-၁၁)။
ပိလိန္ဒဝစ္ဆသည်လည်း မဟာဂန္ဓာရီ အတတ်ကိုသင်ယူလို၍ ဘုရားရှင်ထံ ရဟန်းပြုသူ ဖြစ်သည် (ထေရ၊ဋ္ဌ၊၁၊၆၃-၅)။
အတ္ထိ ခေါ ဘော ဂန္ဓာရီ နာမ ဝိဇ္ဇာ။
ဒီ၊၁၊၂၀၆။
(ဇာ၊ဋ္ဌ၊၄၊၅၀၃။
သီ၊ဋီ၊သစ်၊၂၊၄၁၀။
) ဂန္ဓာရီတိ ဂန္ဓာရေန နာမ ဣသိနာ ကတာ ဂန္ဓာရရဋ္ဌေ ဝါ ဥပ္ပန္နာ ဝိဇ္ဇာ။
ဒီ၊ဋ္ဌ၊၁၊၃၂၂။
ဂန္ဓာရီဝိဇ္ဇာဖြစ်နည်း ယခုအခါတွင် ဤဂန္ဓာရီဝိဇ္ဇာလမ်းကို လုပ်, ကြံ လိုသော သူသည် ရတနာသုံးပါးဂုဏ်ကို မိမိကိုယ်၌ အမြဲထုံစေ၍ တန်ခိုးကြီးသော တောစောင့်နတ်, တောင်စောင့်နတ်, ရုက္ခဋ္ဌ, ဘူမဋ္ဌ, ပဗ္ဗတဋ္ဌ နတ်တို့ကို လည်းကောင်း, မန္တရား အင်းအိုင်မျိုးကို အုပ်စိုးသော ဝိဇ္ဇာ ဒေဝနတ် တို့ကိုလည်းကောင်း, သိုက်သမိုင်းဝင် ဆေးပင်မျိုး ကျောက်ဓာတ်မျိုးတို့ကို အုပ်စိုးသော ဩသဓိဒေဝနတ်တို့ကိုလည်းကောင်း ဤအလုံးစုံသော နတ်တို့ကို ရင်ဝယ်သားကဲ့သို့ သနားချစ်ခင် ကျွမ်းကျင် လေးမြတ်အောင် မိတ်သဟာယပြုလုပ်၍ ကြံမှ ထမြောက်နိုင်ရာသည်။
ဤဂန္ဓာရီဝိဇ္ဇာသည် နတ်တို့၏ ကမ္မဝိပါကဇိဒ္ဓိ တန်ခိုးကိုပင် လွှမ်းမိုးနိုင်သော ဝိဇ္ဇာမယိဒ္ဓိ တန်ခိုးမျိုးဖြစ်ခဲ့၍ နတ်တို့မနာလို ရှိတတ် သည်၊ မနာလိုရှိသည့်အတွက် အသက်၏အန္တရာယ်, ဆေးဝါး၏ အန္တရာယ် ဖြစ်တတ်သည်။
လယ်တီဆရာတော်- ဝိဇ္ဇာမဂ္ဂဒီပနီ ကိုးကား ကဏ္ဍ:ဗုဒ္ဓဘာသာ ဝေါဟာရများ။
ဆီးနှင်းခဲ () သည် ဒါရိုက်တာ ဆာရူနာစ် ဘာရ်တာစ် ရိုက်ကူးပြီး ၂၀၁၇ ခုနှစ်က ထွက်ရှိခဲ့သည့် ဒရာမာရုပ်ရှင်တစ်ပုဒ်ဖြစ်သည်။
၂၀၁၇ ကိန်းရုပ်ရှင်ပွဲတော်၏ Directors' Fortnight ကဏ္ဍအတွင်း ရုံတင်ပြသခဲ့သည်။
အကြိမ် (၉၀) မြောက် အကယ်ဒမီဆုချီးမြှင့်ပွဲ၌ အကောင်းဆုံး နိုင်ငံခြားစကားပြောရုပ်ရှင်ဆုအတွက် လစ်သူယေးနီးယားနိုင်ငံ ကိုယ်စားပြုအဖြစ် ရွေးချယ်ခံရသည်။
ဇာတ်လမ်း လစ်သူယေးနီးယား လူငယ် ရိုကာစ်သည် သူ၏ချစ်သူ အင်ဂါနှင့်အတူ ဒွန်ဘတ်စ်စစ်ပွဲကြားက ယူကရိန်းနိုင်ငံဆီသို့ လူမှုကူညီရေးကားဖြင့် ထွက်လာကြရာ ထိုနေရာရှိ စစ်ပွဲသတင်းထောက်များအနက် တစ်ဦးနှင့် ဆုံမိကြသည်။
Film about Russia’s war in Ukraine receives standing ovation in Cannes, Kyiv Post (26 May 2017) သရုပ်ဆောင်များနှင့် ဇာတ်ကောင်များ ရိုကာစ် အဖြစ် မန်တာစ် ဂျန်စီယာအုစကာစ် အင်ဂါ အဖြစ် လီဂျာ မာက်နာဗီစယူးတဲ ဗနတ်စာ ပါရာဒစ် ဝယ်ရိုနီကာ ရိုဆာတီ အန်ဒရာဇတ်ဂ်ျ ချာရာ ထုတ်လုပ်ရေး ယူကရိန်းနိုင်ငံ ရှေ့တန်းတပ်မြို့များဖြစ်သည့် ကူရာခိုဗာ၊ မာရင်ကာ၊ ကရာစနိုဟိုရစ်ဗ်ကာမြို့များတွင် သွားရောက်ရိုက်ကူးထားသည်။
အချို့ ဇာတ်ဝင်ခန်းများကို ရှေ့တန်းစစ်မြေပြင်နှင့် မီတာ ၂၀၀ မှ ၃၀၀ အကွာအထိ သွားရောက်ရိုက်ကူးရသည်။
ကီးယက်မြို့၊ ဒနီပရိုမြို့များအပြင် ပိုလန်နိုင်ငံ၊ လစ်သူယေးနီးယားနိုင်ငံများတွင်ပါ ရိုက်ကူးထားခြင်းဖြစ်သည်။
ကိုးကား ပြင်ပလင့်ခ်များ ကဏ္ဍ:၂၀၁၇ ရုပ်ရှင်ဇာတ်ကားများ ကဏ္ဍ:ယူကရိန်း ရုပ်ရှင်ဇာတ်ကားများ ကဏ္ဍ:လစ်သူယေးနီးယားဘာသာစကား ရုပ်ရှင်ဇာတ်ကားများ။
စက်ရုပ်များ () သည် ၂၀၀၅ ခုနှစ်က ထုတ်လုပ်သော အမေရိကန် အန်နီမေရှင်းဇာတ်လမ်းဖြစ်သည်။
သရုပ်ဆောင်သည် အီဝမ် မက်ဂရီဂေါ် အဖြစ် Rodney Copperbottom ဟယ်လ် ဘယ်ရီ အဖြစ် ကပ်ပီ (Cappy) ရော်ဘင်ဝီလျံစ် အဖြစ် Fender Pinwheeler မယ်လ် ဘရွတ်ခ် အဖြစ် Bigweld ဂရက်ဂ် ကိန္နယာ အဖြစ် ဖီးနက်စ် တီ. ရက်ချက် (Phineas T. Ratchet) Jim Broadbent အဖြစ် မဒမ် ဂတ်စကတ် (Madame Gasket) အမန်ဒါ ဘိုင် အဖြစ် Piper Pinwheeler ဒရူး ကယ်ရီ အဖြစ် ကရက်ခ် ကာစီ (Crank Casey) ဂျနီဖာ ကူးလစ်ဂျ် အဖြစ် အန်တီ ဖဲနီ (Aunt Fanny) ဟာလန်း ဝီလျံ အဖြစ် လဂ်နွတ် (Lugnut) စတန်လီ တူစီ အဖြစ် Herb Copperbottom Dianne Wiest အဖြစ် Lydia Copperbottom ခရစ် ဝက်ချောင်း အဖြစ် Wonderbot နာတာရှာ လိုင်ယွန် အဖြစ် လော်ရီတာ ဂါဂရင်ဒါ (Loretta Geargrinder) ပေါလု ဂျီယာမတ်တီ အဖြစ် တင် (Tim) ဒန် ဟေဒါယာ အဖြစ် မစ္စတာ ဂန့်ခ် (Mr. Gunk) Brian Scott McFadden အဖြစ် Trashcan Bot ဂျေး လီနို အဖြစ် မီးသတ်ရေပိုက်ခေါင်း (Fire Hydrant) ကိုးကား ပြင်ပလင့်ခ် ကဏ္ဍ:၂၀၀၅ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ ကဏ္ဍ:၂၀ ရာစု မြေခွေး ရုပ်ရှင်များ။
thumb|‘ဆာခိုဖာဂါ နိုဒိုဆာ (Sarcophaga nodosa)’ ဟု သိပ္ပံအမည်ရသည့် ဆွေးမြေ့စပြုနေသည့် အသားများကို စားသုံးသော ယင်ကောင် မျိုးစိတ်။
thumb|ဟိုင်အီးနား အသေကောင် ပံ့သကူသားစားနေကြသော လင်းတကျောဖြူများ၊ လက်ပ် လင်းတများ နှင့် မာရာဘူ တောငန်းများ။
ပံ့သကူသားစား တိရစ္ဆာန်ဆိုသည်မှာ ၎င်းတို့ကိုယ်တိုင် အမဲလိုက်သတ်ဖြတ်ခြင်းကြောင့်မဟုတ်ဘဲ အကြောင်းကိစ္စတစ်ခုခုကြောင့် သေဆုံးသွားသော (သို့) အခြားသားရဲတိရစ္ဆာန်များ၏ အမဲလိုက်သတ်ဖြတ်မှုကြောင့် သေဆုံးသွားသော တိရစ္ဆာန်အသေကောင်များကို အာဟာရအလို့ငှါမှီဝဲစားသုံးသော သက်ရှိများကိုဆိုလိုခြင်းဖြစ်သည်။
ပံ့သကူသားစားခြင်းဟူသည် ယေဘူယျအားဖြင့် သတ္တဝါအသေကောင်များကို စားသုံးခြင်းကိုသာ ရည်ညွှန်းလေ့ရှိသော်လည်း၊ ၎င်းသည် အသီးအရွက်စားခြင်းနှင့်လည်း သက်ဆိုင်သော စားသောက်ခြင်းဆိုင်ရာ အပြုအမူတစ်ခုလည်းဖြစ်လေသည်။
တိရစ္ဆာန်အသေကောင်များနှင့် အပင်ထွက်ပစ္စည်းများကို စားသုံးခြင်းဖြင့် ပံ့သကူသားစား တိရစ္ဆာန်များသည် ဂေဟစနစ်တွင် အရေးကြီးသောအခန်းကဏ္ဍမှ ပါဝင်နေကြသည်။
ဆွေးမြေ့စေခြင်းဖြင့် အာဟာရဖြိုခွဲပေးသည့် သက်ရှိများနှင့် ပုပ်သိုးဆွေးမြေ့နေသော အရာများကို အာဟာရအလို့ငှါ စားသုံးသော သက်ရှိများသည် ပံ့သကူသားစား တိရစ္ဆာန်များ စားသုံးပြီး၍ ကျန်ရစ်ခဲ့သော အကြွင်းအကျန်များကို စားသုံးခြင်းဖြင့် အစာကွင်းဆက် လုပ်ငန်းစဉ်တစ်ခုအား ပြီးမြောက်စေလေသည်။
ပံ့သကူသားစား တိရစ္ဆာန်များသည် ပတ်ဝန်းကျင်ရှိ စားနပ်ရိက္ခာ အရင်းအမြစ်များ၏ အတက်အကျကို ကျော်လွှားရာတွင် ကူညီပေးသည်။
အသေကောင်အရွယ်အစား၊ ကျက်စားရာ ဒေသ၊ အပူချိန်နှင့် ရာသီဥတု ကဲ့သို့သော ဇီဝရပ်ဝန်းဆိုင်ရာ နှင့် ဇီဝရပ်ဝန်းဆိုင်ရာ မဟုတ်သော အချက်နှစ်ခုစလုံးမှ ပံ့သကူသားစားခြင်း လုပ်ငန်းစဉ်နှင့် နှုန်းထား အပေါ်သို့ သက်ရောက်မှုများရှိ၏။
ကွဲပြားသည့် ပံ့သကူသားစား အမျိုးအစားများ left|thumb|စပိန်နိုင်ငံတွင် လင်းတများသည် သမင်နီ အသေကောင်အား စားသုံးနေစဉ်၌ တွေ့ရပုံ စွမ်းအင်အလွန်အကျွံမသုံးစွဲရဘဲ အာဟာရရယူနိုင်သည့် အသေကောင်ကိုရှာဖွေရန်မှာ ခက်ခဲသောကြောင့် ပံ့သကူသားကိုသာလျှင် အဓိကစားသုံးသော ကျောရိုးရှိသတ္တဝါဟူ၍ မရှိသလောက်ပင်ရှားပါးလေသည်။
လူသိများသော ပံ့သကူသားစားသည့် ကျောရိုးမဲ့သတ္တဝါ များထဲတွင် အာဟာရအလို့ငှါ ပံ့သကူသားကို အဓိကစားသုံးသည့် မွေးရာပါ ပံ့သကူသားစား တိရစ္ဆာန်များဖြစ်သော မြေတူး ပိုးတောင်မာများနှင့် ယင်ကောင်များအပြင် အဝါစင်း နကျယ်ကောင်များလည်းပါဝင်သည်။
ယင်ကောင် ပိုးလောင်းများသည် ရေချို ရေထု အောက်ခြေရှိ ပံ့သကူသား သက်ရှိ(အော်ဂဲနစ်)ပစ္စည်းများကို အဓိကစားသုံးသော ပံ့သကူသားစားများဖြစ်သည်။
ဥပမာအားဖြင့်၊ Tokunagayusurika akamusi ဆိုသည့် ခြင်ကဲ့သို့ ပုံသဏ္ဍန်ရှိသော ယင်ကောင်ငယ်များသည် ရေကန်အောက်ခြေတွင် ပံ့သကူသားစားများအဖြစ် ရှင်သန်နေထိုင်ကြပြီး အရွယ်ရောက်သည့်အခါတွင်မူ အစာအာဟာရမှီဝဲခြင်းမရှိဘဲ ရက်သတ္တပတ်အနည်းငယ်သာ ရှင်သန်ကြလေသည်(အရွယ်ရောက်သည့် ဘဝ ကာလအပိုင်းအခြားသည် မျိုးပွားရန်အတွက်သာဖြစ်သောကြောင့်)။
ပံ့သကူသားစား တိရစ္ဆာန်အများစုသည် အခြားသောနည်းလမ်းများမှတဆင့် အထူးသဖြင့် အမဲလိုက်သတ်ဖြတ်ထားခြင်းမှတဆင့် ၎င်းတို့၏ အစာအာဟာရ အများစုကို ရရှိကြခြင်းဖြစ်သည်။
ဟိုင်အီးနားများနှင့် ခွေးအများကဲ့သို့ အစာရရှိရန် အခြားသားကောင်များကို အမဲလိုက်လေ့ရှိကြသည့် ပုံမှန်အရွယ်အစားရှိသော သားရဲတိရစ္ဆာန်များသာမက ပံ့သကူသားစားခြင်းပြုလုပ်ခဲသည်ဟု မှတ်ထင်ရသော အာဖရိက ခြင်္သေ့များ၊ ကျားသစ်များနှင့် ဝံပုလွေ ကဲ့သို့ အရွယ်အစားကြီးမားသည့် သားရဲတိရစ္ဆာန်များသည်လည်း အခွင့်အလမ်းရရှိပါက ပံ့သကူသားစားလေ့ရှိကြလေသည်။
မူလအမဲလိုက်ထားသူ သားရဲတိရစ္ဆာန်များကို အနိုင်ကျင့်ခြိမ်းခြောက်ရန်အတွက် ၎င်းတို့၏ အရွယ်အစားနှင့် ရက်စက်ကြမ်းကြုတ်မှုများကိုလည်း အသုံးပြုလေ့ရှိကြသည် (သစ်ကျုတ်များသည် ဤအမှုကိစ္စမျိုးအပြုမူခံရဆုံးသော သားရဲတိရစ္ဆာန်ဖြစ်သည်)။
အင်းဆက်ပိုးကောင် အရွယ်အစားထက် ပိုကြီးမားသော ပံ့သကူသားစား တိရစ္ဆာန်အားလုံးနီးပါးသည် သားရဲတိရစ္ဆာန်မုဆိုးများဖြစ်ကြပြီး အစာအာဟာရမှီဝဲစားသုံးရန် အသေကောင် လုံလောက်စွာမရရှိခဲ့ပါက အမဲလိုက်ခြင်းအား လုပ်ဆောင်ကြမည်သာဖြစ်လေသည်။
တောခွေးများနှင့် ကျီးကန်းများသည် ကားလမ်းများပေါ်တွင် ကားဖြင့်တိုက်မိ၍ သေဆုံးသွားသော တိရစ္ဆာန်အသေကောင်များကို စားသုံး၍ အများအားဖြင့် အဆုံးသတ်ပေးလေ့ရှိကြသည်။
သေဆုံးသွားသော အပင် အစိတ်အပိုင်းများကို စားသုံးသော သတ္တဝါများထဲတွင် မြက်ခင်းများ၌ အသိုက်ဆောက်၍ စားသုံးရန်အလို့ငှါ ၎င်းအသိုက်ထဲသို့ အပင် အစိတ်အပိုင်းများကို ယူဆောင်စုဆောင်းလေ့ရှိသည့် ခြ ကဲ့သို့သော အင်းဆက်ပိုးကောင်များလည်း အပါအဝင်ဖြစ်၏။
သမိုင်းမတင်မီခေတ်ကာလများ၌ ရှင်သန်တည်ရှိခဲ့သော ‘တိုင်ရန်နိုဆောရတ်စ် ရက်ဇ် (Tyrannosaurus Rex)’ ဟုအမည်ရသည့် ဒိုင်နိုဆော သားရဲတစ်မျိုးသည် ထိုခေတ်အချိန်ကာလများ၏ ထိပ်တန်းသားရဲတိရစ္ဆာန်ဖြစ်နိုင်ပြီး ဟဒ္ဒါရိုဆောစ်၊ စီရတ်တော့ပ်ဆီယံ ကဲ့သို့သော ဒိုင်နိုဆောများကို အမဲလိုက်လေ့ရှိကာ ထိုသို့ အမဲလိုက်ခြင်းခံရသော သားကောင်များထဲ၌ အရွယ်ရောက်စ ဆော်ရိုပေါ့များလည်း ပါဝင်နိုင်သည်ဟု သိပ္ပံပညာရှင်အများစုက ယူဆကြသော်လည်း အချို့သော ကျွမ်းကျင်ပညာရှင်များကမူ ဒိုင်နိုဆောများသည် ပံ့သကူသားစားများသာလျှင်ဖြစ်ကြောင်း အကြံပြုကြလေသည်။
၎င်း တိုင်ရန်နိုဆောရတ်စ်၏ ထိပ်တန်းသားရဲတိရစ္ဆာန်ဖြစ်ခြင်း/ မဖြစ်ခြင်းဆိုသည့် ကိစ္စရပ်အပေါ် ငြင်းခုံမှုသည် နိခါတကဗေဒပညာရပ်တွင် ကာလအရှည်ကြာဆုံး ဖြစ်ပွားလျှက်ရှိသော အငြင်းပွားမှုများထဲမှတစ်ခု ဖြစ်လေသည်။
သို့ပါသော်လည်း လက်ရှိ၌ တိုင်ရန်နိုဆောရတ်စ် (Tyrannosaurus) သည် အခွင့်ကောင်းယူတတ်သော အသားစားသတ္တဝါဖြစ်ပြီး အများစုမှာ သားရဲတိရစ္ဆာန်အဖြစ် အခြားတိရစ္ဆာန်များကို အမဲလိုက်လေ့ရှိသော်လည်း တတ်နိုင်သမျှ ပံ့သကူသားစားခြင်းကိုသာ ပြုလုပ်လေ့ရှိခဲ့ကြသည်ဟု ပညာရှင်အများစုက သဘောတူလက်ခံခဲ့ကြပြီးဖြစ်လေသည်။